РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  7

от заседание на Комисия ”Професионална квалификация, информационни технологии и статистика” на ВСС,
проведено на 19.02.2013 г.

Днес, 19.02.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев - отсъства
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни технологии”, Светослав Неделчев –  главен експерт дирекция „Информационни системи” и Мая Атанасова - старши експерт-юрисконсулт дирекция „Правна” при АВСС.

1. ОТНОСНО: Писмо от Националната следствена служба относно възможни проблеми с преносната среда в предстоящата редовна експлоатация на Единната информационна система за противодействие на престъпността (ЕИСПП). 
„Преносната среда” е създадена по договор на ВСС и е предназначена за трансфер на информацията между системите за управление на съдебните дела и ядрото на ЕИСПП чрез Апелативните съдилища. За нормалната работа на продукта е необходима редовна хардуерна и софтуерна поддръжка. След обсъждане на проект за допълнение към длъжностната характеристика за съдебните служители на длъжност „системен администратор” в Апелативните съдилища във връзка с провежданите в момента тестове и предстоящата редовна експлоатация на ЕИСПП, и необходимостта от осигуряване на сървъри за безпроблемен обмен на информацията

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Приема предложения проект за допълнение към длъжностната характеристика за съдебните служители на длъжност „системен администратор” в Апелативните съдилища.
1.2. Да се изпрати писмо до председателите на апелативните съдилища, с указания за допълване на длъжностната характеристика за съдебните служители на длъжност „системен администратор”, с оглед въвеждането в експлоатация на ЕИСПП.
1.3. Закупуване на един сървър за обмен на  информация с ЕИСПП на стойност до 2500 лева за Апелативен съд гр. София, е целесъобразно.
1.4. Да се предвидят финансови средства за закупуване на четири броя сървъри за Апелативен съд гр. Пловдив, Апелативен съд гр. Варна, Апелативен съд гр. Велико Търново, Апелативен съд гр. Бургас.
1.5. Изпраща преписката на комисия “Бюджет и финанси”, по компетентност. 

2. ОТНОСНО: Писмо от председателя на Районен съд гр. Русе относно осъществяване на нова връзка на служба Бюро съдимост с Централната система Бюра съдимост към Министерство на правосъдието.
Комуникационната свързаност на районните съдилища с Централното бюро съдимост  в Министерството на правосъдието е извършена от Агенцията по вписванията в изпълнение на Лот 9 на Проект по Програма PHARE (Финансово споразумение 2002 - BG 0203.01), 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Да се изпрати в Министерството на правосъдието копие от писмото на председателя на Районен съд гр.Русе с молба за съдействие за запазване на връзката на служба Бюра съдимост с Централната система Бюра съдимост към МП.

3. ОТНОСНО: Искане от административния ръководител на Районен съд гр. Разлог за осигуряване на средства за закупуване на компютърна техника (препратено от комисия „Бюджет и финанси”).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Комисията се е произнесла по искането на административния ръководител на Районен съд гр. Разлог с решение по протокол № 6/12.02.2013 г.

4. ОТНОСНО: Искане от административния ръководител на Районен съд гр. Брезник за осигуряване на средства за закупуване на мултифункционално устройство – принтер – копир – скенер.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И:

4.1. Отлага разглеждането на искането за закупуване на мултифункционално устройство, в съответствие с взетото решение по протокол № 44 от 17.10.2012 г., т.3.

5. ОТНОСНО: Искане от административния ръководител на Районен съд гр. Кнежа за осигуряване на средства за закупуване на аварийно захранване – UPS. 
Видно от писмото на председателя на  Районен съд гр. Кнежа аварийното захранване е предназначено за сървърите на съда и ще замени аварирал UPS. Поисканите финансови средства са в рамките на определените протокол № 44 от 17.10.2012 г. лимити.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
 Р Е Ш И :

5.1. Искането от административния ръководител на Районен съд гр. Кнежа за осигуряване на средства за закупуване на аварийно захранване – UPS на стойност 1225 лв., е целесъобразно.
5.2. Изпраща преписката на комисия “Бюджет и финанси”, по компетентност.

6. ОТНОСНО: Искане от административния ръководител на Районен съд гр. Генерал Тошево за осигуряване на средства за закупуване и годишен абонамент на програмен продукт JES за деловодството на СИС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Препраща писмото до Министерство на правосъдието, по компетентност, с копие до председателя на Районен съд гр. Генерал Тошево.

7. ОТНОСНО: Определяне на отговорен служител от дирекция „ИС” за актуализацията на данните в Европейския съдебен атлас.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Определя съдебните служители от дирекция „ИС” в АВСС да извършват актуализацията на данните в Европейския съдебен атлас.
7.2. Да се уведоми за решението комисия „Международна дейност” на ВСС.

8. ОТНОСНО: Предложение за участници в Работната група за подготовка на проект на задание за единен шаблон за Интернет-страниците на съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Определя Работна група за подготовка на проект на задание за единен шаблон за Интернет-страниците на съдилищата, в състав:
-	Игнат Колчев – зам.председател на ОС Смолян
-	Красимир Маринов - съдия в ОС Перник
-	Михаил Алексов - съдия в РС Трън
-	Валери Михайлов – директор дирекция „ИС”
-	Светослав Неделчев – главен експерт дирекция „ИС” АВСС
-	Мирослава Чирпъкова – системен администратор АВСС
-	Светла Иванова – „Връзки с обществеността” АВСС
-	Красимира Василева - началник отдел „ЮОДКВ" при АВСС
-	Никола Борисов - системен администратор ОС София
-	Камелия Чукарска - системен администратор ОС Перник.

9. ОТНОСНО: Предложение за участници в Работната група за подготовка на план за развитие на национално ниво на Европейския идентификатор за съдебна практика (ECLI).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Определя Работната група за подготовка на план за развитие на национално ниво на Европейския идентификатор за съдебна практика (ECLI), в състав:
-	Игнат Колчев – зам.председател на ОС Смолян
-	Красимир Маринов - съдия в ОС Перник
-	Михаил Алексов - съдия в РС Трън
-	Светослав Данчев - системен администратор в АС Велико Търново
-	Валери Михайлов – директор дирекция „ИС”
-	Светослав Неделчев – главен експерт дирекция „ИС” АВСС
-	Мирослава Чирпъкова – системен администратор АВСС
-	Никола Борисов - системен администратор ОС София
-	Камелия Чукарска - системен администратор ОС Перник.

10. ОТНОСНО: Писмо от Министерство на транспорта, информационните технологии и съобщенията относно обучение за администратори, администратори от административни органи и потребители на Система за демократично ориентирано вземане на решения с участието на гражданите и бизнеса, Централна система за управление на документи и Система за управление на електронната идентичност.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Приема за сведение писмото от Министерство на транспорта, информационните технологии и съобщенията.

ДОПЪЛНИТЕЛНА ТОЧКА:

11. ОТНОСНО: Писмо от ”Информационно обслужване” АД относно предстоящо инсталиране и настройка на нови ведомствени комуникационни компоненти на съществуващата деловодна система от типа САС в районните, окръжните, апелативните и военните съдилища. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Да се уведомят председателите на районните, окръжните, апелативните и военните съдилища за предстоящото посещение от представители на ”Информационно обслужване” АД.

12. ОТНОСНО: Определяне дата за следващото заседание.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Насрочва следващо заседание на комисията за 26.02.2013 г. /вторник/.

ПРЕДСЕДАТЕЛ
НА КОМИСИЯТА: /п/

РУМЕН ГЕОРГИЕВ